नई दिल्ली: दिल्ली हाई कोर्ट ने यौन उत्पीड़न के आरोपी प्रोफेसर अतुल जौहरी, दिल्ली पुलिस और जेएनयू प्रशासन को नोटिस जारी किया है। कुछ छात्राओं ने प्रोफेसर के निलंबन और कैंपस में उनके प्रवेश पर रोक के लिए याचिका दायर की की। इसी याचिका पर संज्ञान लेते हुए हाई कोई ने 2 मई तक सबसे जवाब मांगा है। जवाहरलाल नेहरू विश्वविद्यालय के प्रोफेसर अतुल जौहरी इस मामले में जमानत पर हैं। अदालत में प्रोफेसर ने जमानत याचिका दायर करते हुए कहा था कि जेल भेजे जाने से उनका करियर खत्म हो जाएगा। स्टूडेंट्स ने प्रदर्शन कर प्रोफेसर की गिरफ्तारी का दबाव बनाया था। जिसके बाद दिल्ली पुलिस ने उन्हें गिरफ्तार किया।